Diari Oficial de la Generalitat Valenciana


Sumari del DOGV 3870, del 03-11-2000 (2000/8021)

ACORD de 14 de març de 2000, de la Comissió Territorial d'Urbanisme d'Alacant, que fa referència a l'aprovació definitiva de la modificació puntual al carrer de Dolors del Pla General d'Ordenació Urbana del Campello.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8021


Data del document
:   14-03-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Campello, el
    * pla d'urbanisme

ACORD de 14 de març de 2000, de la Comissió Territorial d'Urbanisme d'Alacant, que fa referència a l'aprovació definitiva de la modificació puntual al carrer de Dolors del Pla General d'Ordenació Urbana del Campello. [2000/M8021]
  
Vist l'expedient de referència i d'acord amb els següents antecedents i consideracions:
  
Antecedents de fet
  
Primer. L'ajuntament, en la sessió plenària realitzada el dia 31 d'agost de 1999, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana, de 21 de maig de 1999, i en un dels diaris de major difusió provincial l'11 de maig de 1999. No es van presentar al·legacions.
  
Segon. La documentació està integrada per memòria informativa i justificativa, i plànols de l'estat actual i modificats.
  
Tercer. L'objecte del present expedient és la modificació d'un vial (c/ Dolors) en sòl urbà, el traçat del qual en el Pla General d'Ordenació Urbana no coincideix amb el camí existent (hui asfaltat i en ús); de manera que s'aconseguisca la coincidència entre el projectat i l'existent, ja que si no és així haurien de realitzar murs de contenció costosos i que produirien un considerable impacte ambiental.
  
En concret 335,16 m² de sòl urbà qualificat amb clau V (viari) passen a ser clau P (parcs i jardins) i 332,83 m² de sòl urbà clau 13 (zona d'edificació unifamiliar aïllada) passen a clau V (viari). En definitiva, s'augmenta el parc públic en 335,16 m², disminueix el viari en 2,33 m² i disminueix el sòl edificable en 332,83 m² .
  
Consideracions tecnicojurídiques
  
Primera. la tramitació efectuada fins ara per l'ajuntament es considera, en línies generals, correcta, d'acord amb els articles 38 i 55 de la Llei Reguladora de l'Activitat Urbanística (d'ara endavant LRAU).
  
Segona. La documentació presentada es considera completa, de conformitat amb el que estableixen els articles 27 i concordants de la LRAU.
  
Tercera. Les determinacions que conté aquest expedient es consideren en línies generals correctes, des del punt de vista de les exigències de la política urbanística i territorial de la Generalitat, d'acord amb l'article 40 de la LRAU. En aquest sentit hem d'indicar en relació amb el que estableix l'article 55.3 de la LRAU que no s'està incrementant l'aprofitament lucratiu privat, ja que disminueix el sòl edificable en 332 m², i augmenten els espais dotacionals públics ?concretament zones verdes públiques- en 335 m².
  
En conseqüència amb això, no s'afecta una diferent qualificació o ús urbanístic de les zones verdes o espais lliures anteriorment previstos, sinó que es mantenen les que hi ha actualment i s'augmenta la seua superfície.
  
Quarta. La Comissió Territorial d'Urbanisme a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Vistos els preceptes legals esmentats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
Primer
  
Aprovar definitivament la modificació puntual al carrer de Dolors del Pla General d'Ordenació Urbana del Campello.
  
Segon
  
Publicar íntegrament aquest acord d'aprovació en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atés que el document no té normes urbanístiques.
  
Contra el present acord, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports, en el termini d'un mes, segons estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 14 de març de 2000.- El president de la Comissió Territorial d'Urbanisme: José María Benlliure Moreno.